اعتبر عبد الإله بنكيران، رئيس الحكومة السابق، والأمين العام السابق لحزب العدالة والتنمية، أن القوانين اللي كتعارض الحريات الفردية فالمغرب، اللي كتدار بالسترة، لا علاقة لها بالإسلام. وزاد، فلايف ليه اليوم على صفحتو ف”فيسبوك”، ان هذ القانون اللي بحال هكذا، فإشارة للفصل 490 من القانون الجنائي، جابو الماريشال اليوطي خلال الاستعمار، والدين مافيهش هكذا، “ما يمكنش فالدين يجي يدق عليك بابك شي حد، تسد بابك إلى بغيتي هذاك شغلك، اللي لا يجوز هو تدير داكشي علنية”، كيقول بنكيران. “أما إلى جا الإنسان يدير هذشي برا، فالمجتمع غدي يتفاهم معاه، ومايخليهش”، كيضيف بنكيران. ومعروف أن الفصل 490 من القانون الجنائي، اللي كيجرم العلاقة الجنسية الرضائية خارج إطار الزواج، توضع مع جملة من القوانين اللي تضمنها القانون الجنائي لسنة 1962، واللي كان شرف على وضعها الماريشال اليوطي. 
بنكيران طلع ضد الفصل 490: إلى سديتي عليك بابك ماسوق حد فيك.. وهذ القانون جابو اليوطي – فيديو